**PROIECT EDUCAȚIONAL**

„**SĂ NE CUNOAŞTEM ŢARA”**

**MOTIVAŢIA**

Cunoaşterea obiectivelor turistice, culturale şi religioase reprezintă obiectivul esenţial în formarea copiilor. Ei trebuie să fie capabili să înţeleagă lumea în care trăiesc şi să o transforme, să se cunoască pe sine şi să se transforme, să recepteze şi să transmită mesaje, exprimându-şi gândurile şi sentimentele într-un limbaj suplu, bogat, nuanţat, să fie capabili să facă legături interdisciplinare.

**PERIOADA DERULĂRII: 1 AN**

**GRUPUL ŢINTĂ:** 30 elevi

 Tema: Caracterizarea fizico-geografică, economică, ecologică, elemente de istorie şi spiritualitate locală

 Data: 2019 – 2020

Participanţi: elevii clasei a IV-a B, efectiv 30 elevi

 Itinerar: stabilit de comun acord elevi – părinţi în luna iunie a fiecărui an şcolar.

**Conţinut general al obiectivelor propuse:**

1. Elemente de geografie fizică:
* elemente de vegetaţie şi faună;
* tipuri de soluri pentru diferite forme de relief.
1. Elemente de geografie economică:
* centre comerciale – magazine, pieţe, popasuri turistice;
* căi de transport – şosele, poduri, drumuri europene;
* culturi agricole etc.
1. Elemente de organizare administrativă:
* Judeţe, comune, sate, oraşe; aşezări din zona de câmpie, de deal, de munte.
1. Elemente de istorie:
* Mănăstiri
1. Instituţii culturale:
* Muzee
1. Recreativ („Bun rămas, doamna învăţătoare”)

**Scopul excursiei**: de vizitare a obiectivelor culturale, religioase, de cunoaştere a judeţului şi a zonelor limitrofe, recreativ.

**Informativ:**

* dobândirea unor cunoştinţe despre cadrul natural al zonei, despre evenimente din istoria poporului român;
* sintetizarea cunoştinţelor anterioare, dobândite în lecţiile de limba şi literatura română, religie, istorie, geografie, prin raportare la observarea direct a elementelor şi fenomenelor specifice zonei.

**Formativ:**

* formarea prin sistem de reprezentări despre relief, ape curgătoare, vegetaţie, faună, organizarea administrativă, activitatea ecologică şi culturală;
* stimularea proceselor intelectuale prin corelarea interdisciplinară a informaţiilor şi observarea directă a elementelor şi fenomenelor.

**Educativ:**

* cultivarea sentimentelor de dragoste pentru frumuseţile pământului românesc, pentru istoria acestui neam;
* formarea unui comportament corect faţă de mediul înconjurător, formarea unor deprinderi de comportare corectă, civilizată, de integrare în structura unui grup turistic, de cooperare şi respect.

**Obiective:**

* să identifice principalele elemente fizico-geografice ale zonei;
* să observe obiective istorice, economice, culturale, să le descrie şi să argumenteze importanţa lor;
* să reactualizeze lecturi geografice, istorice, literare despre elementele observate şi identificate;
* să stabilească poziţia principalelor elemente fizico-geografice şi culturale în raport de punctele cardinale;
* să aprecieze şi să ocrotească frumuseţea locurilor vizitate;
* să ştie să se comporte într-un restaurant, să coopereze, să socializeze.

**RESURSE**

1. Umane: elevi, părinţi, cadre didactice
2. Materiale:
* Echipamente: aparat foto, casetofon
1. De timp: 1 excursie pe an şcolar
2. De autoritate şi putere: sprijin şi susţinere din partea şcolii

**Sarcini de lucru ale elevilor**

I. ECHIPA ORGANIZATORILOR COLECTIVULUI (2-3 elevi):

* organizarea colectivului de excursionişti ( gruparea elevilor la urcarea în autocar, la intrarea în muzee, în timpul drumeţiilor);
* supravegherea colegilor în timpul repausurilor ( evitarea traversării căilor de circulaţie, depărtarea din grupul din care face parte);
* asigurarea curăţeniei la locurile de popas.

II. ECHIPA SANITARILOR (2-3 elevi):

* procurarea materialelor sanitare: spirt medicinal, rivanol, apă oxigenată, vată, pansament, alte medicamente folosite pentru primul ajutor;
* acordarea primului ajutor în situaţii diferite ( starea de vomă, răniri uşoare, hemoragie nazală etc.);
* asigurarea curăţeniei şi a ordinii în autocar.

III. ECHIPA GEOGRAFILOR (3-7 elevi):

* colecţionarea rocilor, a unor plante, insectelor, a pliantelor şi a ilustraţiilor, completarea colecţiilor existente, a ierbarelor.

IV. ECHIPA ISTORICILOR (3-4 elevi):

* colecţionarea pliantelor, a ilustraţiilor istorice;
* completarea albumelor istorice cu vederi.

V. ECHIPA FOTOGRAFILOR (2-3 elevi):

* să fotografieze peisaje geografice, monumente istorice, locuri pitoreşti, întreprinderi, zone deosebite;
* afişarea unor fotografii şi reportaje la gazeta şcolii;
* realizarea unor albume cu cele mai semnificative aspecte.

VI. ECHIPA LITERAŢILOR (2-3 elevi):

* prezentarea unor informaţii despre personalităţi ale culturii din zona în care se efectuează excursia: scriitori, pictori, muzicieni, inventatori şi oameni de ştiinţă;
* prezentarea unor lecturi literare la microfon, pe parcursul traseului, recitări, descrieri literare, creaţii populare româneşti;
* organizarea unor concursuri literare: ,,Cel mai bun povestitor”, ,,Cel mai bun recitator”.

VII. ECHIPA CULTURALĂ (2-3 elevi):

* să întocmească un scurt program artistic ce poate fi prezentat pe traseul excursiei;
* selectarea soliştilor vocali, prezentarea interpretărilor acestora atât în autocar, cât şi la locurile de popas sau la locurile istorice (monumente, muzee, statui etc.)

VIII. ECHIPA DESENATORILOR (2-3 elevi):

* să deseneze şi să-şi noteze prin schiţă ceea ce văd mai semnificativ în excursie;
* organizarea unor concursuri pe tema ,,Cel mai reuşit peisaj”.

IX. ECHIPA BIOLOGILOR (2-3 elevi):

* să colecteze plante, fructe de pădure, seminţe etc.

X. ECHIPA SPORTIVILOR (1-3 elevi):

* să se aprovizioneze cu material sportiv necesar organizării unor jocuri sportive pe traseu;
* organizarea unor jocuri sportive, pe traseu, la locurile de popas;
* organizarea unor jocuri de orientare turistică, ştafete combinate, alergare în saci etc.

**Produse:**

* **albumul clasei ( materialele fiecărei echipe)**
* album de fotografii/CD

 **Rolurile formatorului**

* Identificarea nevoilor de cunoaştere ale copiilor
* Stabilirea itinerarelor
* Găsirea de surse extrabugetare (donaţii sau sponsorizări)
* Întocmirea documentaţiei pentru excursie
* Instructajul de protecţie
* Consilierea privind realizarea şi selectarea informaţiilor pe echipe
* Monitorizarea şi evaluarea activităţilor
* Realizarea unui portofoliu de excursie